Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 124/14/5508	Ružomberok, 3.6.2015
EEČ : 2-42-65-2015

U Z N E S E N I E

Trestná vec:	obvinený XXXXX  
Prečin:	Podielnictvo podľa § 231 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.5.2014, spisová značka 2 Pv 124/14/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po tom, ako XXXXX, nar. 26.11.1986 odcudzil z areálu penziónu XXXXX, nachádzajúceho sa v obci Ludrová, rôzne pracovné nástroje v hodnote najmenej 7.194,17 Eur, dňa 07.10.2013 vo večerných hodinách obvinený spolu s XXXXX a XXXXX, nar. 13.01.1994 išli na osobnom motorovom vozidle zn. Opel Zafira, ev. č. RK728AV za predajňu LIDL v Ružomberku, kde XXXXX po krádeži ukryl odcudzené pracovné nástroje, tieto naložili do auta a spoločne ich odviezli a odovzdali XXXXX, nar. 14.09.1977, ktorý tieto nástroje ďalej predal doposiaľ neznámym osobám, za tieto veci XXXXX vyplatil XXXXX dohodnutú odmenu a následne XXXXX vyplatil z tejto odmeny sumu 10,- Eur obvinenému ako podiel za to, že im tieto veci pomohol previesť, hoci obvinený v tom čase už vedel, že peniaze, ktoré mu XXXXX dáva, sú získané od XXXXX ako odmena za odcudzené pracovné nástroje, ktoré pochádzajú z krádeže,

Uznesením prokurátora Okresnej prokuratúry XXXXX zo dňa 19.5.2014, spisová značka 2 Pv 124/14/5508, bola určená obvinenému skúšobná doba v trvaní 12 mesiacov.
Odôvodnenie:
             Uznesením prokurátora Okresnej prokuratúry v Ružomberku z 19.05.2014 sp. zn. 2Pv 124/14/5508, právoplatné 27.05.2014 bolo v zmysle § 216 ods. 1 Trestného poriadku, podmienečne zastavené trestné stíhanie proti XXXXX pre prečin podielnictva podľa § 231 ods. 1 Trestného zákona, pre skutok, ktorého sa dopustil dňa 07.10.2013 takým spôsobom, ako je to uvedené v predmetnom uznesení. Zároveň podľa § 216 ods. 2 Trestného poriadku, mu bola určená skúšobná doba 12 mesiacov, ktorá trvala do 27.05.2015 a podľa § 216 ods. 3 Trestného poriadku mu nebola uložená žiadne povinnosť.

	Z vyžiadaných podkladov, ako aj z odpisu z registra trestov bolo zistené, že XXXXX v priebehu skúšobnej doby viedol riadny život a nedopustil sa žiadneho protiprávneho konania, v odpise z registra trestov nemá žiadny ďalší záznam, nevedie sa voči nemu žiadne ďalšie trestné stíhanie. Obvinený tým splnil všetky zákonné podmienky uvedené v § 217 ods. 1 Trestného poriadku a preto som rozhodol tak, ako je uvedené vo výrokovej časti tohto uznesenia.

          Právoplatnosťou tohto uznesenia, tak ako to vyplýva z § 217 ods. 4 Trestného poriadku nastavajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor